Mariagerfjord Kommunes små skoler frygter for fremtiden. Ny skolestruktur er snart på dagsordenen - og der er udsigt til skolelukninger. 7. august holder kommunens børne- og familieudvalg et møde, der lægger op til en byrådsdebat og herefter en formulering af fremtidens skolepolitik. Kommunens små skoler har længe frygtet, at de kommer i klemme i et politisk spil om skolestrukturen. Byrådet har allerede besluttet at alle 7. klasser skal flyttes fra de små skoler til overbygningsskolerne. Mens byrådets venstrefolk er imod skolelukninger, mener den socialdeokratiske gruppe, at skolelukninger er uundgåelige. Og Venstres formand for udvalget, Jørgen Pontoppidan erkender, at man "godt kan forestille sig" skolelukning som en del af det administrative oplæg. Til Nordjyske Stiftstidende, siger han: - Selv om man ikke sætter navn på, vil der nok være forslag til skolelukninger eller satellitskoler.

Opsummering:
Skolestruktur til debat i Mariagerfjord